### Beslutningstema

I denne sag orienteres om Vandområdeplanerne 2021-2027. Der er afsat 15 minutter til et oplæg.

### Historik

[adresse] forslag til indsatsprogram vedrørende vandløb i statens vandområdeplaner 2021-2027 er godkendt i Teknik- og Miljøudvalget den 6. oktober 2020, i Økonomiudvalget den 22. oktober 2020 og i Kommunalbestyrelsen den 29. oktober 2020.

### Sagsfremstilling

Den 15. juni 2023 offentliggjorde Miljøministeriet vandområdeplanerne for tredje planperiode, som løber fra 2021-2027. Vandområdeplanerne udgør en samlet plan for at forbedre det danske vandmiljø og er et centralt element i gennemførelsen af EU's Vandrammedirektiv. Direktivet har som mål, at alle EU-landes vandområder - vandløb, søer, den kystnære del af havet og grundvand - skal opnå ”god tilstand”.

Målet med vandområdeplanerne er:

* at forbedre de fysiske forhold i vandløb
* at reducere udledningen af næringsstoffer til de danske søer, fjorde og kyster
* at forbedre tilstanden i søerne ved at reducere udledningen af fosfor
* at reducere forurening fra blandt andet hjem uden kloak, renseanlæg og kloakoverløb.
* at opretholde rent og rigeligt grundvand.

I vandområdeplanerne er [adresse] opdelt i 4 vandområdedistrikter og 23 hovedvandoplande. Tønder Kommune ligger i det internationale vandområdedistrikt, 4.1 Vidå-Kruså og vandområdedistrikt [adresse] og [adresse], 1.10 [adresse].

Vandløbsindsatsen (vandløbsrestaurering)

For hvert vandområdedistrikt er der et indsatsprogram, der fastlægger konkrete foranstaltninger, som kommunen skal gennemføre. Det fremgår af indsatsprogrammet, at der er indsatser på 29 vandløbsstrækninger i Tønder Kommune svarende til ca. 150 kilometer vandløb. Indsatserne omfatter genslyngning, sandfang, okkeranlæg, fjernelse af fysiske spærringer, åbning af rørlagte strækninger og mindre strækningsbaserede restaureringer, som eksempelvis udlægning af grus og træplantning. Indsatserne finansieres gennem statslige tilskudsordninger som kommunen søger.

Bilag 1 viser en oversigt over vandløbsindsatserne i Tønder Kommune, og bilag 2 viser indsatserne på kort.

[adresse] (kommunale vådområder)

Det internationale vandområdedistrikt, 4.1 Vidå-Kruså og vandområdedistrikt [adresse] og [adresse], 1.10 [adresse] er ændret i forbindelse med vandområdeplan 3. Brede Å's opland er nu en del af det internationale vandområdedistrikt. Der er ikke længere et indsatsbehov for kvælstof i det internationale vandområdedistrikt, hvilket betyder, at der ikke kan opstartes nye vådområdeprojekter til kvælstoffjernelse i 4.1 Vidå-Kruså oplandet. De igangværende projekter under realisering skal afsluttes. I 1.10 [adresse] er der fortsat et indsatsbehov for kvælstof. De kommunale vådområdeprojekter finansieres gennem en statslig tilskudsordning som kommunen søger.

Der er nedsat såkaldte vandoplandsstyregrupper (VOS) for hvert hovedvandopland, hvor kvælstofindsatsen koordineres mellem kommunerne. Der forventes en tilskudspulje til styrkelse af VOS'ernes/kommunernes faciliterende rolle ved udtagning af lavbundsjorder og kollektive kvælstofvirkemidler. I den forbindelse er det blevet drøftet eventuelt at oprette et fælles sekretariat mellem VOS [adresse] og VOS Vidå-Kruså.

Bilag 3 viser ændringen i den geografiske udbredelse af det internationale vandområdedistrikt, 4.1 Vidå-Kruså.

### Lovgrundlag

EU's vandrammedirektiv

Lov om vandplanlægning

Bekendtgørelse om vandområdedistrikter og hovedvandoplande

Bekendtgørelse om miljømål for overfladevandområder og grundvandsforekomster

Bekendtgørelse om indsatsprogrammer for vandområdedistrikter

Bekendtgørelse om overvågning af overfladevandets, grundvandets og beskyttede områders tilstand og om naturovervågning af internationale naturbeskyttelsesområder

Bekendtgørelse om indholdet af vandområdeplaner

Bekendtgørelse om basisanalyser

### Indstilling Fagchefen for Plan og Udvikling indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.